**KLAIPĖDOS MIESTO UGDYMO ĮSTAIGŲ PROJEKTO**

**„VILTIES ŽIEDAI“**

**NUOSTATAI**

**I SKYRIUS**

 **BENDROSIOS NUOSTATOS**

 1. Projektą „Vilties žiedai“ (toliau – Projektas) organizuoja Klaipėdos miesto dorinio ugdymo (etikos ir tikybos) mokytojų metodinė taryba, VšĮ Šv. Pranciškaus onkologijos centras, Mažesniųjų Brolių Ordino Lietuvos Šv. Kazimiero Provincijos Klaipėdos Šv. Pranciškaus Asyžiečio vienuolynas.

**II SKYRIUS**

**PROJEKTO TIKSLAS, UŽDAVINIAI**

2. Projekto tikslas:

2.1. paminėti Lietuvos Nepriklausomybės gynimo 30-tį, Šeimos ir J. A. Pabrėžos metus.

2.2. atliktais gerais darbais, iniciatyvomis skleisti Klaipėdos, kaip Vilties miesto, idėją.

3. Projekto uždaviniai:

3.1. bendradarbiaujant su Šv. Pranciškaus onkologijos centru, miesto ligoninėmis, parapijų bendruomenėmis, ugdyti atjautą ligoniams, pilietiškumą;

3.2. skatinti daryti gailestingumo darbus, savanorystę, tarpdalykinę integraciją;

3.3. plėtoti ugdytinių kūrybinius gebėjimus.

**III SKYRIUS**

 **PROJEKTO DALYVIAI, DATA**

4. Projekto dalyviai – Klaipėdos miesto švietimo įstaigos.

5. Projektas organizuojamas nuo 2021 metų kovo 1 d. iki balandžio 26 d.

 6. Visos projekte planuojančios dalyvauti ugdymo įstaigos kviečiamos iki kovo 12 d. registruotis adresu:<https://docs.google.com/document/d/1ZL6DCfbJ0ZDdhIQbIgzfEFJBKnt2N7JqUk7K0Byew0Y/edit?usp=sharing>

**IV SKYRIUS**

 **PROJEKTO VYKDYMO SĄLYGOS**

7. Projekto tema „Vilties žiedai“.

8. Kūrybinių darbų atlikimo techniką ir priemones dalyviai renkasi laisvai. Darbuose turėtų atsispindėti projekto simbolis – GĖLĖS ŽIEDAS. Šie žiedai bus dalinami ligoniams, medikams, seneliams, parapijiečiams, sutiktiems žmonėms...

9. Galima naudoti visas medžiagas, išskyrus maisto paskirties priemones. Darbus rekomenduojame atlikti tradiciniais tapybos elementais (akvarele, guašu, akrilu ir kt.), tradicinėmis grafikos priemonėmis (tušu, pieštuku ir kt.), koliažo technika, linoraižiniu, aplikacija, origami, mišria technika (pvz., tapyba – grafika, tapyba – aplikacija ir kt.). Darbai gali būti ir erdviniai (išlankstomi, lipdomi iš molio, modelino ir kt.), tekstilės darbai (siuvinėjimas, mezginiai ir kt.), bei atliekami kitokia technika: drožiniai, pjaustiniai, karpiniai ar IT programomis. Gali būti ir atvirutės.

10. Darbus gali atlikti vienas autoriaus arba grupė, klasė, šeima.

10. Rekomenduojame organizuoti virtualią „Vilties žiedų“ kūrybinių darbų parodą savo ugdymo įstaigose.

11. Iki balandžio 26 d. kiekviena įstaiga darbus perduoda dorinio ugdymo (etikos-tikybos mokytojui) arba susisiekia su projekto koordinatoriais el.paštu viltiessavanoriai@gmail.com

**V SKYRIUS**

 **BAIGIAMOSIOS NUOSTATOS**

12. Projekto ,,Vilties žiedai“ pristatymas - baigiamasis renginys VšĮ Šv. Pranciškaus onkologijos centro bendruomenei Klaipėdos Šv. Pranciškaus Asyžiečio koplyčioje (Savanorių g. 4).

13. Visos dalyvaujančios ugdymo įstaigos bus apdovanotos Padėkos raštais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_